Na temelju članka 5. stavak 7. Zakona o sigurnosti prometa na cestama ("Narodne novine" br. 67/08, 48/10, 74/11, 80/13, 158/13, 92/14, 64/15, 108/17,70/19 i 42/20, 85/22 i 114/22), članka 4. Odluke o uređenju prometa u na području Grada Gospića („ Službeni vjesnika Grada Gospića 10/11) i članka 49. Statuta Grada Gospića („Službeni vjesnik Grada Gospića br: 7/09, 5/10, 7/10, 1/12, 2/13, 3/13-p.t., 7/15, 1/18, 3/20 i 1/21), Gradonačelnik Grada Gospića dana, 9. lipnja 2023. godine, donosi

**O D L U K U**

**o organiziranju prometne jedinice mladeži za 2023. godinu**

**I.**

 Utvrđuje se potreba za organiziranjem prometne jedinice mladeži za 2023. godinu.

**II.**

Prometna jedinica mladeži ustrojava se od učenika srednjih škola koji će obavljati poslove tijekom srpnja i kolovoza 2023. godine u skladu s radnim vremenom kojeg određuje Policijska postaja Gospić.

U tekućoj godini Prometna jedinica mladeži sastoji se od:

* 1 pripadnik (učenik) koji će obavljati poslove od 01. srpnja do 31. srpnja 2023. godine – 168 sati mjesečno;
* 1 pripadnik (učenik) koji će obavljati poslove od 01. kolovoza do 31. kolovoza 2023. godine – 168 sati mjesečno.

Troškove opremanja i rada prometne jedinice mladeži snosi Grad Gospić iz sredstava predviđenih Proračunom Grada Gospića za 2023 godinu.

**III.**

Program te način osposobljavanja i djelovanja pripadnika prometne jedinice mladeži, utvrđuje i provodi Policijska uprava Ličko-senjska, Policijska postaja Gospić u skladu s Pravilnikom o programu i načinu osposobljavanja i djelovanja te odori i oznakama prometnih jedinica mladeži i školskih prometnih jedinica (“Narodne novine“ br. 148/08).

**IV.**

 Ovlašćuje se Gradski upravni odjel za komunalne djelatnosti i zaštitu okoliša za provedbu ove Odluke.

**V.**

 Ova Odluka stupa na snagu danom donošenja, a objavit će se u „Službenom vjesniku Grada Gospića“.

KLASA: 211-02/23-01/1

URBROJ: 2125-1-02-23-05

Gospić, 9. lipnja 2023. godine

 GRADONAČELNIK GRADA GOSPIĆA

 Karlo Starčević, v.r.